Stredná priemyselná škola technická, Hviezdoslavova 6, Spišská Nová Ves

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POKYN RIADITEĽA ŠKOLY č. 2/09-2020**

**platný od 16.9.2020**

**Organizácia a podmienky výchovy a vzdelávania v stredných školách**

**pre školský rok 2020/2021 počas doby trvania pandémie ochorenia COVID-19**

Na základe odporúčaní Ministerstva školstva, vedy, výskumu a športu SR zo dňa   
16. septembra 2020 a Opatrení Úradu verejného zdravotníctva SR zo dňa 14. septembra 2020 vydáva riaditeľ SPŠ technickej v Spišskej Novej Vsi pokyny pre učiteľov, zamestnancov školy, žiakov a ich zákonných zástupcov.

Upravujú iba tie základné prevádzkové podmienky, ktoré sa líšia alebo sú upravené nad rámec od štandardných podmienok vyplývajúcich zo školských, hygienických, pracovnoprávnych a ďalších predpisov.

**V čase od 14.09.2020 do 01.10.2020 je povinné používanie rúšok v interiéri školy pre žiakov, pedagogických zamestnancov, odborných zamestnancov a nepedagogických zamestnancov školy.**

**POKYNY PRE ŽIAKOV**

1. **Pri ceste do školy** sa žiaci riadia aktuálnymi opatreniami ÚVZ SR a pokynmi RÚVZ.
2. Žiaci **pred vstupom do budovy školy** dodržiavajú odstupy.
3. **Pri vstupe do budovy** školy si žiak dezinfikuje ruky pripraveným dezinfekčným prostriedkom a nasadí si na tvár svoje rúško.
4. Žiak má každý deň v škole **minimálne 2 rúška**. Druhé rezervné rúško si odloží v šatni do skrinky.
5. **Žiak nosí rúško** všade vo vnútorných priestoroch školy.
6. **Žiak si umýva ruky** bežným spôsobom, ktorý je v súlade s aktuálnymi hygienicko – epidemiologickými nariadeniami.
7. Žiaci **počas prestávok** (pri presunoch) udržujú vzájomný odstup.
8. **Počas prestávok** môžu žiaci tráviť čas mimo budovu v areáli školy.
9. **Ak žiak v priebehu dňa vykazuje niektorý z možných príznakov COVID-19**, bezodkladne si nasadí rúško a **prihlási sa na sekretariáte školy**.

**Následne bude umiestnený v samostatnej izolačnej miestnosti.** Riaditeľstvo školy kontaktuje jeho zákonných zástupcov, ktorí ho bezodkladne vyzdvihnú.

**POKYNY PRE ZÁKONNÝCH ZÁSTUPCOV ŽIAKOV**

1. **Zákonný zástupca žiaka zabezpečí pre svoje dieťa každý deň minimálne dve rúška** a **papierové jednorazové vreckovky**.
2. **Dodržiava pokyny riaditeľa školy**, ktoré upravujú podmienky prevádzky SPŠ technickej v Spišskej Novej Vsi.
3. **Po každom prerušení dochádzky žiaka do školy v trvaní viac ako tri po sebe nasledujúce dni (vrátane sviatkov a víkendov)** predkladá **Vyhlásenie o bezinfekčnosti...** o tom, že žiak neprejavuje príznaky prenosného ochorenia a nemá nariadené karanténne opatrenie. (*tlačivo na webe školy*)
4. V prípade, že má u svojho dieťaťa **podozrenie alebo potvrdené ochorenie na COVID-19**, **bezodkladne** o tejto situácii **informuje riaditeľa školy**.

**Povinnosťou zákonného zástupcu je aj bezodkladne nahlásenie karantény**, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiakovi prerušená dochádzka do školy.

1. **Ak žiak v priebehu dňa vykazuje niektorý z možných príznakov COVID-19**, zákonný zástupca bude informovaný a bezodkladne si ho vyzdvihne.
2. **Pri prerušení viac ako 5 pracovných dní** (víkendy a sviatky sa nezapočítavajú) **z dôvodu akéhokoľvek ochorenia** predkladá potvrdenie o chorobe vydané všeobecným lekárom pre deti a dorast.

**VŠEOBECNÉ POKYNY**

1. **Na vchodových dverách do budovy školy sa nachádza oznam**, ktorý uvádza, za akých podmienok nemôže vstúpiť žiak do školy.
2. Opatrenia kvôli prevencii nákazy COVID-19 sú založené na princípe **ROR – Rúško, Odstup, Ruky.**

***Rúško*** – sú opatrenia na obmedzenie priestorovej distribúcie kvapôčok telesných tekutín. K tomu patrí aj obmedzovanie nútenej cirkulácie vzduchu vo vnútorných priestoroch.

***Odstup*** – sú opatrenia smerujúce k minimalizácii osobných kontaktov a obmedzovanie skupinových aktivít.

***Ruky*** – sú opatrenia eliminujúce prenos infekcie z kontaminovaného povrchu na sliznice.

1. **Opakovane upozorňovať žiakov** na dodržiavanie hygienických pravidiel pri kašľaní a kýchaní.
2. **NIKTO s príznakmi** infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov školy.**
3. **Vstup cudzím osobám** do priestorov školy je možný len s výnimkou potvrdenou riaditeľom školy a čestným prehlásením o bezinfekčnosti danej osoby – **Vyhlásenie návštevníka školy**... (*tlačivo na webe školy*).
4. **Zelená fáza –** predstavuje stav, kedy škola **nemá** žiadneho žiaka či zamestnanca, u ktorých je **POTVRDENÉ** ochorenie COVID-19.

**Oranžová fáza –** zachytáva situáciu, kedy škola má **žiaka alebo zamestnanca** s potvrdeným ochorením COVID-19.

**Červená fáza –** začína v prípade, ak **u viacerých žiakov alebo pracovníkov** je potvrdené ochorenie COVID-19 (epidemický výskyt).

V Spišskej Novej Vsi 16. septembra 2020

RNDr. Ladislav Ruttkay

riaditeľ školy